**Ny prisfest skal hylde lydbøger**

**Cecilie Frøkjær er vært ved Danmarks første store lydbogspris, der afholdes på Hotel Cecil i København den 26. februar 2020. Den store Lydbogspris** - **Mofibo Awards hylder de litterære lydformater med 6 nystiftede priser.**

**Lydbogen vinder terræn**
Alene i oktober i år blev der lyttet 2.956.284 timer på Mofibo, hvilket svarer til 337 års lytning. Der er ingen tvivl om, at den digitale måde at tilgå bøger på er noget, danskerne i den grad har taget til sig.

*Hos Mofibo er vi vilde med den lydrevolution, der går over verden lige nu, og vi vil gerne hylde de litterære lydformater i endnu højere grad her i Danmark. Derfor har vi skabt Den store Lydbogspris - Mofibo Awards. Her vil vi fejre forfattere og indlæsere, der har gjort det ekstraordinært godt,* udtaler Country Manager hos Mofibo, Claus Wamsler-Nielsen.

Mofibo råder i dag over 150.000 titler, hvoraf de 20.000 titler er på dansk. Mofibo råder således over det absolut største katalog af e-bøger og lydbøger på streaming i Danmark.

**Mofibos brugere indstiller kandidater**
I alt seks priser vil blive uddelt til Den store Lydbogspris - Mofibo Awards: Børneromanen. Ungdomsromanen. Biografi- og dokumentarprisen. Spændingsromanen. Kærlighedsromanen. Romanprisen. Den samlede præmiesum er 120.000 kr. To vindere i hver kategori: forfatter og indlæser. Alle priserne gives til danske bøger/forfattere og indlæsere.

De mellem 10 og 15 nominerede lydbøger udvælges alle af Mofibos brugere. Det er nemlig de mest lyttede og bedst anmeldte bøger blandt brugerne, der indstilles til en jury, der står for den endelige udvælgelse.

*For Mofibo er det vigtigt, at brugerne involveres. Derfor er det også brugerne, der står bag udvælgelsen af de nominerede til Den store Lydbogspris – Mofibo Awards*, udtaler Claus Wamsler-Nielsen.

Med prisen følger 10.000 kr. til både forfatter og indlæser. Sammen med prisen modtager vinderen en flot statuette fra Målerås glasværk i Småland, Sverige.

**Sverige er forbillede**
Det er første gang, at der afholdes en prisfest for lydbogen i Danmark. Men i Sverige blev Ljudboksprisen allerede stiftet i 2007 på Skandinaviens største bogmesse: Bokmässan Göteborg.

I 2012 ændrede man navnet til Stora Ljudbokspriset. I 2015 kom Storytel, der ejer Mofibo, ind i billedet og står nu bag den svenske lydbogspris. I Sverige uddeles prisen i fire kategorier mod i Danmark nu seks.

**Prisfesten afholdes den 26. februar på Hotel Cecil og har Cecilie Frøkjær som vært. Det vil ikke være muligt at købe billetter til prisfesten, men lydbogsfans kan følge med fra sofaen, når Den store Lydbogspris – Mofibo Awards streames live på Facebook og YouTube.**

For mere information se [www.awards.storytel.com](http://www.awards.storytel.com)

**Pressekontakt:**

Kristina Sindberg, Kristina@have.dk, 24860184

Anja Linnet, anja@have.dk.